b'\n_START_ARTICLE_\nHenrikas Algirdas Ju\xc5\xa1kevi\xc4\x8dius\n_START_SECTION_\nBiografija\n_START_PARAGRAPH_\nMok\xc4\x97si Klaip\xc4\x97doje tuometin\xc4\x97je Kristjono Donelai\xc4\x8dio vardo gimnazijoje ir j\xc4\x85 baig\xc4\x97 1952 arba 1953\xc2\xa0m. 1958\xc2\xa0m. baig\xc4\x97 Leningrado elektrotechnikos ry\xc5\xa1i\xc5\xb3 institut\xc4\x85. 1958\xe2\x80\x931960\xc2\xa0m. Vilniaus radijo ir televizijos centro, 1960\xe2\x80\x931966\xc2\xa0m. Televizijos ir radijo komiteto vyr. in\xc5\xbeinierius. 1966\xe2\x80\x931971\xc2\xa0m. Tarptautin\xc4\x97s televizijos ir radijo organizacijos (OIRT) Prahoje techninio centro direktorius. 1971\xe2\x80\x931990\xc2\xa0m. SSRS valstybinio televizijos ir radijo komiteto pirmininko pavaduotojas. Nuo 1980\xc2\xa0m. SSRS nacionalinio olimpinio komiteto prezidiumo narys.  1990\xe2\x80\x932001\xc2\xa0m. UNESCO generalinio direktoriaus pavaduotojas informacijai ir komunikacijai , nuo 2001\xc2\xa0m. patar\xc4\x97jas komunikacijai, informacijai ir administracijai._NEWLINE_Vienas i\xc5\xa1 spalvotosios palydovin\xc4\x97s televizijos k\xc5\xabr\xc4\x97j\xc5\xb3. Organizavo televizijos naujien\xc5\xb3 pasikeitimo program\xc4\x85 tarp Eurovizijos ir Intervizijos, nuo 1968\xc2\xa0m. buvo atsakingas u\xc5\xbe olimpini\xc5\xb3 \xc5\xbeaidyni\xc5\xb3 transliacij\xc4\x85 per televizij\xc4\x85. Vadovavo radijo ir televizijos sistemos program\xc5\xb3, technologin\xc4\x97s koncepcijos k\xc5\xabrimui._NEWLINE_Tarptautini\xc5\xb3 ry\xc5\xa1i\xc5\xb3 instituto (International Institute of Communications) patik\xc4\x97tinis. 1995\xc2\xa0m. Tarptautinio sistem\xc5\xb3 bei kibernetikos auk\xc5\xa1tesni\xc5\xb3j\xc5\xb3 studij\xc5\xb3 instituto (International Institute for Advanced Studies in Systems Research and Cybemetics) garb\xc4\x97s daktaras. 2003\xc2\xa0m. Eurazijos televizijos ir radijo akademijos, 2004\xc2\xa0m. Baden-Badeno fondo \xe2\x80\x9eU\xc5\xbe taik\xc4\x85, kult\xc5\xabr\xc4\x85 ir civilizacij\xc5\xb3 dialog\xc4\x85\xe2\x80\x9c viceprezidentas. Lietuvos edukologijos universiteto tarybos pirmininkas.'